
545400 SIGHIŞOARA

Str. Muzeului nr. 7, Tel./Fax. 0265-771278

H O T Ă R Â R E A   NR. 160
din 26 septembrie 2013

privind aprobarea Regulamentului de organizare şi funcţionare 

a Creșei din cadrul Municipiului Sighișoara și a Planului strategic de dezvoltare a serviciilor furnizate în Creșa din cadrul Municipiului Sighișoara

Consiliul Local al Municipiului Sighişoara, întrunit în ședință ordinară;

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 19.806/10.09.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările și completările ulterioare, coroborat cu prevederile art. 45, alin. 6 din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere Hotărârea Consiliului Local Sighişoara nr. 133/25.07.2013 privind aprobarea Organigramei şi a Statului de Funcţii al Municipiului Sighişoara;

Ţinând cont de prevederile Legii nr. 263/2007 privind înfiinţarea, organizarea şi funcţionarea creşelor, cu modificările și completările ulterioare, ale H.G. nr. 1252/2012 privind aprobarea Metodologiei de organizare şi funcţionare a creşelor şi a altor unităţi de educaţie timpurie antepreşcolară, ale Legii nr. 1/2011, Legea educaţiei naţionale, cu modificările și completările ulterioare și ale Legii nr.292/2011, Legea asistenţei sociale, cu modificările și completările ulterioare;

Văzând Raportul de specialitate al Serviciului Public de Asistenţă Socială, înregistrat cu nr. 19.805/10.09.2013, cu propunerea de aprobare a Regulamentului de organizare şi funcţionare a Creșei din cadrul Municipiului Sighișoara și a Planului strategic de dezvoltare a serviciilor furnizate în Creșa din cadrul Municipiului Sighișoara, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;


În baza art. 36, alin. 2, lit. d şi alin. 6, lit. a, pct. 1-3, a art. 45, alin. 1 şi a art.115, alin. 1, lit. b din Legea nr. 215/2001, Legea administraţiei publice locale, republicată, cu modificările şi completările ulterioare,
H O T Ă R Ă Ş T E:


Art.1. Se aprobă Regulamentul de organizare şi funcţionare a Creșei din cadrul Municipiului Sighișoara, conform anexei nr. 1, care face parte integrantă din prezenta.


Art.2. Se aprobă Planul Strategic de dezvoltare a serviciilor furnizate în Creșa din cadrul Municipiului Sighișoara, pentru perioada 2013-2017, conform anexei nr. 2, care face parte integrantă din prezenta.


Art.3. Serviciul Public de Asistenţă Socială și Biroul Administrare Creșe din cadrul Municipiului Sighişoara se încredinţează cu ducerea la îndeplinire a prevederilor prezentei hotărâri.


Art.4. Prin grija d-nei Anca Fleşariu, Secretar al Municipiului Sighişoara, prezenta hotărâre va fi comunicată în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de Internet la adresa www.sighisoara.org.ro. 

PREŞEDINTE DE ŞEDINŢĂ,

  


Octavean Șuteu           

      Contrasemnează/Avizat pentru legalitate

         SECRETAR,



         Anca Fleşariu

Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului - Judeţul Mureş ;

1 ex. Primar ;

1 ex. Viceprimar ;

1 ex. Secretar ;
2 ex. Serviciul public de asistență socială;

1 ex. Biroul administrare creșe
9 ex.

AF/FM

